b"\n_START_ARTICLE_\nIda Maria\n_START_SECTION_\nBiografi\n_START_PARAGRAPH_\nHun startet sin musikalske utfoldelse ved Kongshaug Musikkgymnas, en internatskole i utkanten av Os kommune, hvor hun utviklet sin interesse for rytmiske vokalsjangre._NEWLINE_Hun var en av vinnerne under Zoom Ur\xc3\xb8rt i 2006 og ble sendt p\xc3\xa5 en p\xc3\xa5f\xc3\xb8lgende landsdekkende Zoom-turn\xc3\xa9 v\xc3\xa5ren 2007 og vant Ur\xc3\xb8rt-konkurransen 2007 med sangen \xc2\xabOh My God\xc2\xbb. Hun spilte dessuten p\xc3\xa5 by:Larm begge disse \xc3\xa5rene og spilte p\xc3\xa5 \xc3\x98yafestivalen og Quartfestivalen i 2007. Under Alarmprisen 2007 i oktober 2007 vant hun Alarmprisen til tross for at hun p\xc3\xa5 det tidspunktet ikke hadde gitt ut noen album. Under by:Larm 2008 i Oslo fikk hun StatoilHydro-stipendet p\xc3\xa5 800\xc2\xa0000, kroner og er ment som en hjelp til artister som \xc3\xb8nsker \xc3\xa5 etablere seg internasjonalt. _NEWLINE_I 2007 og 2008 turnerte Ida Maria og bandet konstant, mest i England, Skottland, Irland og Norge, men ogs\xc3\xa5 Sverige, Danmark, Tyskland, Nederland, \xc3\x98sterrike, Sveits, Spania, Australia og USA. Av festivaler spilte hun p\xc3\xa5 Reading & Leeds, Glastonbury, Camden Crawl, Quart, \xc3\x98ya, Hove, Hultsfred, Arvika og Emmaboda samt mange flere. _NEWLINE_I 2008 ga hun ut debutalbumet Fortress Round My Heart i Norge og England. For albumet vant hun prisen for \xc3\xa5rets nykommer og det tilh\xc3\xb8rende Gramo-stipendet under Spellemannprisen 2008. Den 19. februar 2009 ble hun tildelt gullplate av plateselskapet sitt, Universal Records for Fortress Round My Heart, hadde n\xc3\xa5dd over 20\xc2\xa0000 solgte eksemplarer. Hun knuste deretter gullplaten p\xc3\xa5 scenen rett for \xc3\xb8ynene til publikum. _NEWLINE_I 2009 turnerte Ida Maria og bandet i USA fra januar til september sammen med skotske Glasvegas samt headline-turneer inkludert opptredener p\xc3\xa5 festivaler som Lollapalooza og Coachella. Hun opptr\xc3\xa5dte ogs\xc3\xa5 p\xc3\xa5 den japanske festivalen Fuji Rock og den danske Roskilde-festivalen._NEWLINE_En av sangene hennes, \xc2\xabKeep Me Warm\xc2\xbb, var med i sesongfinalen til sesong 4 av den amerikanske tv-serien Grey's Anatomy. Denne episoden ble sendt 23. desember 2008 i Norge. 22. april 2009 spilte Ida Maria p\xc3\xa5 det amerikanske talk showet The Tonight Show med Jay Leno._NEWLINE_Ida Maria er den f\xc3\xb8rste norske artisten som har en l\xc3\xa5t med i musikkspillet Rock Band, nemlig \xc2\xabOh My God\xc2\xbb. L\xc3\xa5ten er ogs\xc3\xa5 med i traileren til i filmen It's Kind of a Funny Story fra 2010. _NEWLINE_I arbeidet med sitt andre album skrev Ida Maria l\xc3\xa5ter sammen med blant andre Desmond Child. Albumet ble skrevet ferdig p\xc3\xa5 Venice Beach og innspilt i Santa Monica, Los Angeles i l\xc3\xb8pet av v\xc3\xa5ren og sommeren 2010 med produsent og l\xc3\xa5tskriver. Siden albumet ble spilt inn mens vulkanen Eyjafjallaj\xc3\xb6kull hadde utbrudd, fikk det navnet Katla. Det ble gitt ut i november 2010, og senere nominert nominert til Spellemannprisen 2010 i klassen kvinnelig artist._NEWLINE_\xc2\xabBad Karma\xc2\xbb har blitt brukt i sesong 5, episode 1 i Gossip Girl."